钦定古今图书集成/明伦汇编/氏族典/第474卷 > 《廖用贤尚友录》 > 戴浩
## 钦定古今图书集成/明伦汇编/氏族典/第474卷 > 《廖用贤尚友录》 > 戴浩

按《万姓统谱》：“浩字彦广，鄞人。永乐举人。初判东昌，九
载迁雷州守。州故并海卤，病稼，乃筑堤以捍，民赖有
功。改永州，又改巩昌。岁饥，矫发边储三万七千馀石
赈之。监司语以法，浩曰：‘法固知之，如民饥何？若以一
人命活千万人命，固将甘之’。”乃上疏自劾，朝廷优诏
原焉。天顺元年，乞骸骨，巩昌民相率走阙下奏留。寻
致仕，寿九十三而卒。浩善吟咏，词翰戏墨多为时所
珍。有《默庵诗槁》。子槚，教谕，以学行称。孙鳌鲸。俱举进士，皆《槚子》也。人以为积德之报。